কাকডাঙ্গা, সাতক্ষীরা ৬ এপ্রিল বুধবার : অদ্য বাদ আছর আহলেহাদীছ আন্দোলন বাংলাদেশ ও বাংলাদেশ আহলেহাদীছ যুবসংঘ কাকডাঙ্গা এলাকার উদ্যোগে স্থানীয় বালিয়াডাঙ্গা বাজারে এক ইসলামী সম্মেলন অনুষ্ঠিত হয়। এলাকা আন্দোলন-এর সভাপতি মাওলানা ছহীলুদ্দীনের সভাপতিত্বে অনুষ্ঠিত উক্ত সম্মেলনে প্রধান অতিথি হিসাবে উপস্থিত ছিলেন আন্দোলন-এর কেন্দ্রীয় প্রধান উপদেষ্টা প্রফেসর মুহাম্মাদ নযরুল ইসলাম। বিশেষ অতিথি হিসাবে উপস্থিত ছিলেন আন্দোলন-এর কেন্দ্রীয় শূরা সদস্য ও যুবসংঘ-এর সাবেক কেন্দ্রীয় সভাপতি ড. এ এস এম আযীযুল্লাহ। অন্যান্যের মধ্যে বক্তব্য রাখেন ঢাকা যেলা আন্দোলন-এর সভাপতি মাওলানা আমানুল্লাহ বিন ইসমাঈল, যুবসংঘ-এর কেন্দ্রীয় সভাপতি মুযাফফর বিন মুহসিন, সাতক্ষীরা যেলা আন্দোলন-এর সভাপতি মাওলানা আব্দুল মান্নান, সাধারণ সম্পাদক মাওলানা আলতাফ হোসাইন প্রমুখ। অনুষ্ঠানের সঞ্চালক ছিলেন এলাকা আন্দোলন-এর সহ-সভাপতি মাওলানা আনোয়ার এলাহী।